Diari Oficial de la Generalitat Valenciana


Sumari del DOGV 3024, del 30-06-1997 (1997/7672)

ACORD de 13 de març de 1997, de la Comissió Territorial d'Urbanisme de València, relatiu a la modificació de l'eixample de les Normes Subsidiàries de Planejament de Torres Torres.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   3024

Data del DOGV
:   30-06-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/7672


Data del document
:   13-03-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 13 de març de 1997, de la Comissió Territorial d'Urbanisme de València, relatiu a la modificació de l'eixample de les Normes Subsidiàries de Planejament de Torres Torres.  
La Comissió Territorial d'Urbanisme de València, en la sessió de 13 de març de 1997, va adoptar el següent acord:  
«Vist l'expedient enviat per l'Ajuntament de Torres Torres que fa referència a la modificació de l'eixample, i d'acord amb els següents  
Antecedents de fet  
Primer  
El document el va aprovar inicialment el Ple de l'Ajuntament el 25 d'abril de 1996, i després del pertinent període d'informació pública sense que es presentaren al·legacions, es produeix l'aprovació provisional automàticament.  
Segon  
El projecte consta d'una instància de particular on s'explica la modificació i la seua justificació, estudi comparatiu d'edificabilitats i plànols.  
Tercer  
La modificació afecta l'article 37, condicions de volum, del capítol II, títol II Eixample de les Normes Urbanístiques; en concret es planteja:  
- Augmentar l'altura de cornisa de 6,5 metres a 7,20 metres.  
- Augmentar el nombre de plantes, que passaria de dues altures a planta baixa més dues, i l'última seria aprofitament sota coberta.  
- Eliminar l'autorització de construcció de semisoterrani.  
- Condicionar l'ús de la planta baixa a aparcament, magatzem d'eines o magatzem agrícola amb una altura mínima de 2,3 metres.  
Es justifica la modificació en el fet que l'actuació s'ubica sobre un barranc i les nombroses avingudes d'aigües torrencials inundarien els semisoterranis. La canalització de part del barranc ha provocat l'augment de les rasants i de l'altura del col·lector, que queden a cota superior a la prevista en els punts de desguàs dels semisoterranis.  
La nova redacció de l'article seria:  
Article 37. Condicions de volum  
"... En la zona que delimitem, es fixa l'altura de cornisa en 7,20 metres.  
El nombre de plantes serà de planta baixa més dues plantes, on l'última d'aquestes serà com a aprofitament sota coberta, i no es permetrà reducció en aquestes. En aquells casos que per la dimensió de la parcel·la en resulte l'aparició de part no edificada, s'haurà de realitzar l'element arquitectònic que ens produïsca una continuïtat del conjunt.  
La coberta tindrà una inclinació màxima del 50 (27º) i quedarà prohibit el remat mitjançant terrat. Aquesta coberta serà de teula o de qualsevol material semblant.  
L'altura mínima entre plantes en habitatges serà de 2,50 metres.  
L'altura mínima en planta baixa, no habitable, l'ús de la qual serà per a aparcament, magatzem d'eines de llaurar, magatzem agrícola d'ús privat, serà de 2,30 m d'altura."  
Quart  
La Comissió Territorial d'Urbanisme de València, en la sessió realitzada el dia 27 de novembre de 1996, va acordar suspendre l'aprovació definitiva d'aquesta modificació, mentre es reparen les següents deficiències:  
- Completar la tramitació administrativa de l'expedient d'acord amb el que estableix l'article 38 de la Llei Reguladora de l'Activitat Urbanística (LRAU), i s'haurà de procedir a publicar l'acord plenari d'aprovació inicial i obertura de període d'exposició pública en el Diari Oficial de la Generalitat Valenciana, tal com disposa el mencionat article.  
- Concretar si l'Ajuntament assumeix l'ordenació detallada del projecte presentat per a justificar la no-variació de l'edificabilitat amb la modificació de l'article 37 de les normes.  
- En el cas que l'Ajuntament no assumisca aquesta ordenació, caldrà establir altres paràmetres edificatoris, per tal de no incrementar l'edificabilitat.  
Cinqué  
Amb data 16 de gener de 1997, l'Ajuntament ha enviat documentació reparadora, que consta d'un certificat sobre el qual s'ha completat la tramitació, mitjançant la publicació en el Diari Oficial de la Generalitat Valenciana número 2.872, i s'ha ampliat el termini d'exposició al públic a un mes, durant el qual no s'han presentat al·legacions, i s'aporta, a més, l'Acord del Ple de 23 de desembre de 1996, pel qual s'assumeix l'ordenació detallada del projecte presentat per a justificar que no s'incrementa l'edificabilitat amb la modificació pretesa.  
Sisé  
La Comissió Informativa de la Comissió Territorial d'Urbanisme de València, en la sessió realitzada el 5 de març de 1997, va emetre un informe relatiu al projecte que ens ocupa, i va complir així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
Fonaments de dret  
Primer  
Amb la publicació efectuada en el Diari Oficial de la Generalitat Valenciana i l'ampliació del termini d'exposició pública, la tramitació de l'expedient quedaria adaptada al que estableix l'article 38 de la LRAU.  
Segon  
En assumir l'Ajuntament l'ordenació del projecte presentat, la modificació plantejada de l'article 37 de les normes no suposaria un increment de l'aprofitament lucratiu privat, i es podrien considerar reparades les deficiències que s'assenyalaven en l'Acord de la Comissió Territorial d'Urbanisme de data 27 de novembre de 1997.  
Tercer  
La Comissió Territorial d'Urbanisme és l'òrgan competent per a emetre un dictamen resolutori sobre l'aprovació definitiva de les normes subsidiàries -i de les seues modificacions- de municipis de menys de 50.000 habitants, d'acord amb el que disposen els articles 55.1 i 38.3, per remissió de la disposició transitòria setena, de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
En vista dels antecedents i fonaments exposats i de la legislació vigent en matèria d'urbanisme, la Comissió Territorial d'Urbanisme de València acorda: aprovar definitivament la modificació de l'eixample de les Normes Subsidiàries de Planejament de Torres Torres.  
L'Ajuntament de Torres Torres haurà de notificar el contingut d'aquest acord a tots els particulars interessats en l'expedient de referència.  
Contra aquesta resolució, que no posa fi a la via administrativa, s'hi podrà interposar un recurs ordinari davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de publicació.  
Tot això, sense perjudici que puga exercitar qualsevol altre recurs que considere oportú.  
València, 13 de març de 1997.- El secretari de la Comissió Territorial d'Urbanisme: José Manuel Palau Navarro.